open-index/open-wikipedia-markdown huggingface dataset:
Tianwan kjernekraftverk

**Tianwan kjernekraftverk** (田湾核电站, *Tian Bay Nuclear Power PLant*) er et kjernekraftverk som produserer elektrisk kraft i provinsen Jiangsu i Kina. Det ligger på Kinas østkyst ved Gulehavet, omtrent 30 km øst for byen Lianyungang. Per 2012 var kjernekraftverket det nest største i Kina etter Qinshan kjernekraftverk, som er under utbygging, men andre og større verk er under konstruksjon. På verdensbasis er anlegget rangert som det 75. største i verden. 

Anlegget ble bygd med assistanse fra russiske investorer.

Byggingsprosjektet begynte i siste halvdel av 1999, og den første av de to reaktorene i anlegget ble satt i drift i 2005. Den andre reaktoren begynte å produsere elektrisk kraft to år senere. Maksimal effekt for de to reaktorene tilsammen er om lag 2 120 MW. Det er planer om å bygge seks reaktorer til, men utbyggingen har ennå ikke begynt. Når disse også er på plass vil anlegget ha en maksimal effekt på om lag 8 480 MW, og det vil da bli verdens største kjernekraftverk (med hensyn til kapasitet og årsproduksjon). 

Det er kjent at statsselskapet *State Nuclear Power Technology Corporation (SNPTC)* planlegger installasjon av kinesisk-franske CPR-1000-reaktorer i dette anlegget, hvor teknologien stammer fra det franske selskapet Arreva, men med 30% lokaltilpassing av design og konstruksjon. 

## Se også
Liste over verdens største kjernekraftverk

## Eksterne lenker
* ''CAP1400 development underway in China'' - Nuclear Energy Insider, 19. april 2010. Besøkt 29. mai 2013.
Krenelering

**Krenelering** (av fransk *créneler*, forsynt med takker; tysk: Z*inne*) er en spesiell utforming av den øvre delen av en forsvarsmur. Murens øvre del er utformet som et brystvern med rektangulære utsparinger som opprinnelig ble brukt som skyteskår, men senere kun med et dekorativt formål.

## Referanser
Chashma kjernekraftverk

**Chashma kjernekraftverk** (også kalt **CHASNUPP** – **Cha**shma **Nu**clear **P**ower **P**lant) er et kjernekraftverk som produserer elektrisk kraft i den lille byen Kundian i nærheten av byen Chashma i den pakistanske Punjab. Byggingen begynte i 1993, og den første reaktoren ble satt i drift i 2000. 

Anlegget består i dag av én aktiv reaktor med installert effekt på 300 MW, men en ytterligere reaktor ventes å stå ferdig i 2010 med kapasitet på ytterligere 300 MW, og ytterligere to reaktorer av samme type (Chachma 3 og 4) skal bygges ut iht planerfra 2008. Produksjonen ventes da å øke fra dagens om lag 2 808 GWhtil om lag 6 908 GWh. Det vil gi et kraftig løft til tungindustrien og befolkningen i området. Byggingen skjer i samarbeid med Kina. 

## Pakistans kjernekraftprogram
Pakistan har lansert et program for å øke landets kapasitet for kjernekraftproduksjon til 8&nbsp;800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik:

Fram til 2030 er regjeringens ønske å installere i alt 8&nbsp;800 MW kjernekraftkapasitet i Pakistan.  Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.

## Referanser
Karachi kjernekraftverk

**Karachi kjernekraftverk** (også kalt **KANUPP** –  **Ka**rachi **Nu**clear **P**ower **P**lant) er et kjernekraftverk som produserer elektrisk kraft i Pakistan. Det ligger på Arabiahavets kyst, omtrent 15 km vest for storbyen Karachi i provinsen Sindh. Det er Pakistans og den muslimske verdens første kjernekraftverk. Byggingsprosjektet begynte i 1965, og anleggets ene reaktor sto ferdig og begynte kommersiell drift i slutten av 1972. Denne reaktoren har en maksimal effekt på 137 MW, og har en levetid ut 2012 iht dagens konsesjoner. En andre reaktor skal bygges i anlegget, og etter vil byggingen starte i 2010 med en reaktor som yter 1&nbsp;000 MW effekt. 

## Pakistans kjernekraftprogram
Pakistan har lansert et program for å øke landets kapasitet for kjernekraftproduksjon til 8&nbsp;800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik: Produksjonskapasiteten er om lag 300 GWh per år.

Fram til 2030 er regjeringens ønske å installere i alt 8&nbsp;800 MW kjernekraftkapasitet i Pakistan.  Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.

## Referanser


## Eksterne lenker
* Karachi kjernekraftverk
Ranheim til topps

**Ranheim til topps** er et motbakkeløp i Trondheim som arrangeres av Ranheim skiklubb. Løpet ble første gang arrangert i 2005.

Løypa starter ved Ranheim idrettspark på havnivå, og har målgang på toppen av Solemsvåttan på 423 meter. Løypa er omtrent 5,5&nbsp;km lang. Fra 2011 har løpet en spurtpris ved Reppekrysset.

Det er også en kort løype som er ca. 1,5&nbsp;km lang. Denne starter på Tjønnstuggu (Ranheim skiklubbs klubbhytte), og har mål på Solemsvåttan.

## Resultater

## Løyperekord

I 2010 ble startpunkt for lang løype endret, og løypa ble samtidig noe lenger som et resultat av omlegging av vei på Ranheim.

Petter Northug satte i 2015 gjeldende løyperekord i den nye løypa med 24.39 min. I 2017 fikk Kristian Engen Forbord oppgitt sluttid som var raskere enn Northugs gamle rekord, men denne er underkjent av arrangøren, siden de i etterkant oppdaget at start- og stoppeklokker ikke var synkronisert. Anne Nevin har kvinnerekorden (27.25) fra 2013, og tangerte denne tiden da hun vant i 2015.

Skiløperen Didrik Tønseth har rekorden i den gamle løypa, som ble løpt fram til 2009. Tønseth var 17 år da han løp inn til 23.49 i 2008. Bente Aarflot hadde rekorden i den gamle løypa med tiden 29.12.

## Eksterne lenker
*
Dronningen Opp

**Dronningen Opp** er et motbakkeløp på Askøy som arrangeres av Ask Friidrett. Løpet ble første gang arrangert i 2009.

Løypa starter på snuplassen ved Tranetjern på 33 meters høyde, og har målgang på toppen av Dronningen på 188 meter. Løypa er 1,89 km lang og følger i begynnelsen skogsveien mot Haugland noen hundre meter før den tar til høyre oppover mot Storåsen.

## Vinnere

## Eksterne lenker
*
Dokka Opp

**Dokka Opp** er et motbakkeløp i Modum som arrangeres av Modum FIK. Løpet ble første gang arrangert i 2002.

Løypa starter ved Tyrifjord Hotell på 66 meters høyde, og har målgang ved Hvalsnatten på 587 meter. Løypa er 3&nbsp;km lang og går like ved Vikersund Hoppsenter. Frem til 2007 var løypa noe kortere med målgang ved Hvalsdammen.

## Vinnere

## Eksterne lenker
*
Pakistan kjernekraftverk

**Pakistan kjernekraftverk** (også kalt **PNPFC** – **P**akistan **N**uclear **P**ower **F**uel **C**omplex) er et kjernekraftverk som produserer anriker uran og produserer noe elektrisk kraft i Kundian i Punjab-provinsen, 175&nbsp;km sør for Pakistans hovedstad Islamabad. Reaktoren inngår i Chashma-komplekset. Anlegget er ikke fullstendig utbygd, og byggingen skjer i samarbeid med Kina. Målet med prosjektet er å gjøre seg fullstendig uavhengig av utenlandsk hjelp i utbyggingen. Rundt 90 % av arbeidet ved anlegget er ferdig, og normal drift vil mest sannsynlig starte i slutten av 2010. Rekatoren som er drift (2009) har en effekt på 300 MW, men lite av dette brukes til strømproduksjon.

## Pakistans kjernekraftprogram
Pakistan har lansert et program for å øke landets kapasitet for kjernekraftproduksjon til 8&nbsp;800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik:

Fram til 2030 er regjeringens ønske å installere i alt 8&nbsp;800 MW kjernekraftkapasitet i Pakistan.  Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.

## Referanser
Błażej Janiaczyk

** Błażej Janiaczyk** (født 27. januar 1983 i Toruń) er en polsk landeveissyklist.

## Referanser


## Eksterne lenker
*
Khushab kjernekraftverk

**Khushab kjernekraftverk** er et kjernekraftverk som produserer elektrisk kraft i Pakistan. Det ligger i byen Khushab i provinsen Punjab. Kraftverket står sentralt i Pakistans produksjon av tungtvann og i forskning av naturlig uran, til nytte for Pakistans atomprogram. Byggingen startet i 1986, og den første reaktoren åpnet i april 1998. Anlegget er også Pakistans første egenproduserte kjernekraftverk.

Anlegget består av en tungtvannsreaktor, som gir en maksimal effekt på opp imot 70 MW. Kraftverket er ikke beregnet for stor skala produksjon av elektrisitet, men er heller rettet mot forskning for militære formål. Satellittbilder fra 2009 viser at den andre reaktoren nesten er ferdig utbygd, og en mulig tredje reaktor i startfasen av sin byggingsperiode. Disse opplysningene har ikke blitt bekreftet av Pakistans regjering.
Verdensmesterskapsrekorder i svømming

Nedenfor er liste over de nåværende mesterskapsrekordene for de to typene **Verdensmesterskap i svømming**: 
**[[VM i svømming]] *, avholdt i langbane (50&nbsp;m) basseng.
**[[VM i svømming kortbane]] *, hvor svømming er den eneste disiplinen. Konkurransen blir avholdt i kortbane (25&nbsp;m) basseng.

Begge konkurransene blir organisert av, FINA. 

## Langbane (50 m)
### Herrer

### Damer

## Kortbane (25 m)
### Menn

### Damer

## Referanser


## Eksterne lenker
* Resultater1
* Resultater2 
* Resultater3
Manfred Gerlach

**Manfred Gerlach** (født 8. mai 1928 i Leipzig, død 17. oktober 2011 i Berlin) var en politiker i Den tyske demokratiske republikk (DDR). 

Han var medlem av «blokkpartiet» LDPD og fungerte som formann for statsrådet i DDR og var således fungerende statsoverhode i DDR fra 6. desember 1989 til 5. april 1990. Han overtok som statsoverhode etter Egon Krenz, som gikk av som siste kommunistiske statsoverhode i desember 1989.

## Liv og virke
### Ungdomstid, andre verdenskrig
Gerlach var under andre verdenskrig aktiv i motstandsbevegelsen og dannet i 1943 en illegal antifascistisk ungdomsbevegelse, men ble arrestert i 1944. 

### Politikk, etterkrigstiden
Han ble etter krigen politisk aktiv og var medstifter av LDPD og Freie Deutsche Jugend i Leipzig. Han var leder av LDPDs ungdomsorganisasjon i det nordvestlige Sachsen fra 1946 til 1950 og fra 1947 til 1952 satt han i LDPDs hovedstyre i Sachsen. I 1950-årene var han overborgermester i Leipzig. Han var 1951-1953 nestformann for LDPD og fra 1954 til 1967 generalsekretær. På partikongressen i 1967 ble han valgt til partiets formann – en post han beholdt helt frem til den 10. februar 1990. 

Han ble valgt til DDRs Volkskammer i 1949 og var medlem til 1990. LDPD var et av blokkpartiene. Selv om Gerlach opprinnelig aksepterte SEDs dominans over de ikke-kommunistiske partier, begynte han i 1970-årene å pleie kontakter med det vesttyske søsterparti, FDP. 

Erich Honecker forbød utgivelsen av en bok forfattet av Gerlach, noe som førte til at partiet redefinerte sin posisjon i retning av klassisk liberalisme. Gerlachs støtte til økt liberalisering og pluralisme i Øst-Tyskland gjorde ham bemerkelsesverdig populær, men grunnet sine nølende holdninger under die Wende satte han meget av denne populariteten overstyr. 

Gerlach var imidlertid uansett den første betydningsfulle østtyske politiker som for alvor satte spørsmålstegn ved SEDs monopolrolle i landet. Det skjedde i en artikkel i LDPDs avis, *Der Morgen*, 13. oktober 1989. Artikkelen skapte furore, men allerede få dager senere, den 18. oktober, ble Erich Honecker avsatt av sine egne.

### Etter murens fall
Gerlach ble etter Berlinmurens fall statssjef. 

LDPD fusjonerte med to andre liberale partier til *Bund Freier Demokraten*, som senere ble fusjonert med FDP. Gerlach meldte seg ut av FDP i 1993 og det har siden vært beskyldninger fremme om at han i sine yngre år var agent for NKVD. Politisk var han de senere år av sitt liv nært knyttet til PDS, og han har vært aktiv i *Berliner Alternatives Geschichtsforum*, som fremmer et positivt syn på DDRs historie, og som kritikere beskylder for å medvirke til å hvitvaske SEDs de facto diktatur.

## Ordener
* Ordenen folkevennskapets stjerne (*Stern der Völkerfreundschaft*)

## Referanser
Eugene J. Martin

**Eugene James Martin** (født 24. juli 1938 i Washington D.C., død 1. januar 2005 i Lafayette i Louisiana) var en amerikansk abstrakt maler. 

## Referanser


## Eksterne lenker
* Eugene Martin's web site
* Additional images and biography of E.J. Martin
* Videoclips highlighting the art of Eugene Martin
* Eugene James Martin interviews on Flasher
* Interview on Eugene James Martin
Speed 2: Cruise Control

***Speed 2: Cruise Control*** er en amerikansk actionthriller fra 1997 regissert av Jan de Bont. Filmen handler om en kvinne og hennes kjæreste som er på cruise til Karibia. Turen utvikler seg til et mareritt når noen forsøker å kapre skipet for å få fatt på en stor samling edelstener om bord. Hovedrollene spilles av Sandra Bullock, Jason Patric og Willem Dafoe.

Den er en oppfølger til *[[Speed]]*, fra 1994. Også i den har Sandra Bullock den ene hovedrollen.

*Speed 2* fikk hard medfart av filmanmelderne og ble heller ikke den publikumssuksessen som var forventet. Enkelte har i ettertid omtalt den som en av filmhistoriens største flopper.

## Handling
Forholdet mellom Annie og Jack er avsluttet, og hun er nå i et romantisk forhold med politimannen Alex. Paret forbereder seg på en luksusreise om bord på et cruiseskip i Karibia, men hun opplever nok en gang marerittet når skipet blir forsøkt overmannet av kaprere. Leder for forbrytergruppen er datageniet John Geiger, og han er ekspert på hvordan cruiseskip navigerer. Målet til Geiger er få fatt i en stor samling edelstener som befinner seg om bord.

## Om filmen

### Økonomi og popularitet
*Speed 2* ble ikke den publikumssuksessen som var forventet. Den innbrakte under halvparten av summen til den første filmen. Dette til tross for at den hadde et budsjett på $110 millioner, noe som var nesten fire ganger større enn den første filmen. ''Time'' og *Moviefone* har omtalt den som en av de største floppene i filmhistoriene.

Den innbrakte $164,5 millioner på verdensbasis, hvorav $48,6 millioner i USA. Den havnet på 40.-plass over de mest innbringende filmene i USA i 1997.

### Filmanmelderne
Filmen ble nærmest slaktet av filmkritikerne, noe som gjenspeiles i at den bare bare oppnådd 4 % på Rotten Tomatoes og bare 23 % på Metacritic. Den amerikanske filmanmelderen Roger Ebert var imidlertid en av få kritikere som var jevnt over fornøyd med filmen og gav den tre av fire stjerner. Leonard Maltin gav den BOMB, som er hans laveste rangering.

De norske anmelderne var heller ikke så positive. *[[VG]]* gav den terningkast tre, *[[Dagbladet]]* to og *[[Dagsavisen]]* én.

### Priser on nominasjoner
Filmen ble tildelt Razzie Award i kategorien verste oppfølger og ble ytterligere nominert i syv kategorier (blant annet verste film, verste regi og verste skuespillerinne).

### Innspilling
Filmen ble innspilt i perioden oktober 1996 til januar 1997. Opptakene ble gjort på Bahamas, Key West, Los Angeles, Maryland og Miami. Tre cruiseskip ble benyttet under innspillingen, blant annet norske Seabourn Legend.

## I rollene
* Sandra Bullock – Annie
* Jason Patric – Alex Shaw
* Willem Dafoe – John Geiger
* Temuera Morrison – Juliano
* Brian McCardie – Merced
* Christine Firkins – Drew
* Michael G. Hagerty – Harvey
* Colleen Camp – Debbie
* Lois Chiles – Celeste
* Francis Guinan – Rupert
* Tamia – Sheri Silver (Tamia Hill)
* Jeremy Hotz – Ashton
* Enrique Murciano – Alejandro
* Jessica Diz – Isabel
* Connie Ray	– Fran Fisher

## Referanser


## Eksterne lenker
*
Dinamo Minsk

**Dynamo Minsk** og **Dinamo Minsk** kan vise til:

* FK Dinamo Minsk, en belarusisk fotballklubb
* HK Dinamo Minsk, en belarusisk ishockeyklubb
Dampierre kjernekraftverk

**Dampierre kjernekraftverk** er et kjernekraftverk som produserer elektrisk kraft i Dampierre-en-Burly 55 km øst for byen Orléans, i departementet Loiret i det sentrale Frankrike. Det ble bygget og godkjent for igangsetting i perioden fra 1974 til 1980&ndash;1981|81. Installert maksimal effekt er 3&nbsp;748 MW, og årsproduksjonen i 2006 var på om lag 24,6 TWh elektrisk kraft. Anlegget har i alt fire trykkvannsreaktorer som er i operativ drift, hver med maksimalt 937 MW effekt.

## Referanser




## Eksterne lenker
*
FA-cupen 1971/72

**FA-cupen 1971/72** var den 91. sesongen av den engelske FA-cupen. Leeds United slo Arsenal 1&ndash;0 i finalen.

## Tredje runde

  	

## Fjerde runde

## Femte runde

## Kvartfinaler

----

----

----

### Omkamp

## Semifinaler

----

### Omkamp

## Kamp for tredjeplass

## Finale

## Referanser
Crystal River kraftverk

**Crystal River kjernekraftverk** er et kraftproduserende anlegg med både kull- og kjernekraft-basert strømproduksjon. Anlegget ligger i Citrus County ved utløpet av Crystal River på nordvestkysten av Florida, i det sørøstlige USA. 

Atomreaktoren Crystal River 3 ble godkjent for igangsetting i 1977. Installert maksimal effekt er 838 MW med produksjon på 6,954 TWh i 2006. 

Hele komplekset inklusive kullkraftverket har en produksjonskapasitet på 3&nbsp;148 MW, og årsproduksjonen i 2007 var på om lag 22,0 TWh elektrisk kraft.

Totale utslipp av CO<sub>2</sub> i 2007 var 21.1590 millioner tonn.

Anlegget eies av Progress Energy Florida Inc. Den kjernefysiske delen av produksjonsanlegget har en reaktor som etter dagens konsesjoner skal opphøre i 2036.

## Referanser


## Eksterne lenker
* Florida and Coal, inkl utslippstall - SourceWatch.
* EIA – faktaark om kjernekraftverket.
Browns Ferry kjernekraftverk

**Browns Ferry kjernekraftverk** er et kjernekraftverk som produserer elektrisk kraft utenfor byen Decatur ved nordbredden av Wheeler Lake i Tennessee River, delstaten Alabama i det sørøstlige USA. Det ble bygget og godkjent for igangsetting i perioden fra 1966 til 1974–77. Installert maksimal effekt er 3&nbsp;274 MW, og årsproduksjonen i 2006 var på om lag 21,2 TWh elektrisk kraft. Dette er USAs nest største atomkraftverk målt etter effekt og årsproduksjon av elektrisk kraft.

Anlegget eies av Tennessee Valley Authority. Det har i alt tre reaktorer som er i operativ drift, hver med maksimalt ca. 1&nbsp;150 MW effekt. Anlegget har vært utsatt for brann, og én av reaktorene har vært ute av drift fra 1985 til 2007. Etter dagens konsesjoner skal reaktorenes produksjon opphøre i hnhv 2033, 2034 og 2036.

## Referanser


## Eksterne lenker
* EIA – faktaark om kjernekraftverket.
Oconee kjernekraftverk

**Oconee kjernekraftverk** er et kjernekraftverk som produserer elektrisk kraft ved Lake Keowee ved tettstedet Seneca i Oconee County i delstaten Sør-Carolina i det sørøstlige USA. Det ble godkjent for igangsetting i 1973 og 1974. Installert maksimal effekt er 2&nbsp;538 MW, og årsproduksjonen i 2007 var på om lag 20,56 TWh elektrisk kraft.

Anlegget eies av *Duke Energy Carolinas, LLC*. Det har i alt tre reaktorer som er i operativ drift, hver med maksimalt ca. 891 MW effekt. Etter dagens konsesjoner skal reaktorenes produksjon opphøre i hnhv 2033, 2034 og 2034. Det eksisterer planer for bygging av ytterligere to reaktorer.

## Referanser


## Eksterne lenker
*
Vogtle kjernekraftverk

**Alvin W. Vogtle kjernekraftverk** er et kjernekraftverk som produserer elektrisk kraft ved Lake Keowee nær byen Augusta i Burke County, i delstaten Georgia i det sørøstlige USA. Det ble godkjent for igangsetting i hnhv 1987 og 1989. Installert maksimal effekt er 2&nbsp;438MW, men utnyttet effekt er på 2&nbsp;236 MW i 2007. Årsproduksjonen i 2007 var på om lag 18,29 TWh elektrisk kraft.

Anlegget eies av *Georgia Power* og * Oglethorpe Power Corporation* m.fl. Det har i alt to reaktorer som er i operativ drift, hver med maksimalt ca. 1&nbsp;200 MW effekt. Etter dagens konsesjoner skal reaktorenes produksjon opphøre i hnhv 2047 og 2049. 

## Referanser
Byron kjernekraftverk

**Byron kjernekraftverk** er et kjernekraftverk som produserer elektrisk kraft i Ogle County vest for Chicago og 27 km sørvest for byen Rockford (Illinois), i delstaten Illinois i det sentrale USA. Det ble godkjent for igangsetting i henholdsvis 1985 og 1987. Installert maksimal effekt er 2&nbsp;300 – 2&nbsp;356 MW. Årsproduksjonen i 2007 var på om lag 18,85 TWh elektrisk kraft.

Anlegget eies av *Exelon Corporation*. Det har i alt to reaktorer som er i operativ drift, hver med maksimalt ca. 1&nbsp;200 MW effekt. Etter dagens konsesjoner skal reaktorenes produksjon opphøre i hnhv 2024 og 2026. Kjøletårnene er ca. 151 m høye.

## Referanser


## Eksterne lenker
*
Watts Bar kjernekraftverk

**Watts Bar kjernekraftverk** er et kjernekraftverk som produserer tritium for atomvåpen og elektrisk kraft nær byen Spring City i Rhea County, mellom byene Chattanooga og Knoxville, i delstaten Tennessee i det sørlige USA. Det ble godkjent for igangsetting i 1996. Installert maksimal effekt er 1&nbsp;121 i første reaktor, mens en reaktor under bygging vil yte 1&nbsp;180 MW og øke totalkapasiteten til 2&nbsp;301 MW. Årsproduksjonen i 2007 var på om lag 10,05 TWh elektrisk kraft.

Anlegget eies av Tennessee Valley Authority. Begge reaktorene ble påbegynt i 1973, men den siste reaktoren ble stilt i bero fra 1988 til 2007, angivelig på grunn av redusert behov i markedet. Arbeid ble derimot opptatt i 2007 og det ventes at reaktoren åpnes for drift i 2013. Etter dagens konsesjoner skal den operative reaktorens produksjon opphøre i 2035. 

## Referanser


## Eksterne lenker
* EIA – faktaark om kjernekraftverket.
Susquehanna kjernekraftverk

**Susquehanna kjernekraftverk** er et kjernekraftverk som produserer elektrisk kraft ved Lake Keowee nær det lille tettstedet Shickshinny i Luzerne County, i delstaten Pennsylvania i det østlige USA. Det ble godkjent for igangsetting i hnhv 1982 og 1984. Installert maksimal effekt er 2&nbsp;289 MW. Årsproduksjonen i 2007 var på om lag 18,24 TWh elektrisk kraft.

Anlegget eies av *[[Pennsylvania Power & Light]]*. Det har i alt to reaktorer som er i operativ drift, hver med maksimalt ca. 1&nbsp;140 MW effekt. Etter dagens konsesjoner skal reaktorenes produksjon opphøre i hnhv 2022 og 2024. 

## Referanser


## Eksterne lenker
* 
* EIA – faktaark om kjernekraftverket.
Erik Diesen

**Erik Tangevald Diesen** (1922–1999) var en norsk radio- og tv-journalist, tv-produsent og programleder kjent fra NRK. Han huskes for sine reiseprogrammer (såkalte *[[Billedbrev med Erik Diesen|Billedbrev]]*) blant annet fra Florida og Hawaii, og for *[[Slagerparaden]]*.

## Biografi
Som barn fikk han allerede i 1926 bli med faren Thorstein Diesen, som var nyansatt i Kringkastingsselskapet. Etter Berg videregående skole og examen artium 1942 ble det et par sesonger ved Centralteatret som tekstskribent. Han jobbet for NRK radio fra 1945 til 1960, og deretter som programsekretær for NRK fjernsyn, forfremmet til programredaktør 1964–1978, og fra 1978 som frilanser. 

Diesen skapte det som skulle bli *[[Ungdommens radioavis]]*, ledet Melodi Grand Prix 1960 og 1961 (sammen med Odd Grythe) samt *[[Slagerparaden]]*. Ellers var han tekstforfatter for The Monn Keys, Kurt Foss, Reidar Bøe og ved Chat Noir. Diesen hadde i mange år en egen spalte i *[[Norsk Ukeblad]]* hvor han besvarte spørsmål fra leserne om radio- og tv-programmer. 

Han ble belønnet med Leonardstatuetten. Den fikk han for sin innsats innen norsk underholdning, som revyforfatter og som programskaper i radio og fjernsyn.

Han var gift med assisterende fjernsynsdirektør Anne Torjusson Diesen.

## Radioprogrammer han skapte eller ledet
* ''Ungdommens radiomagasin''
* ''Rundtomkring'' med Leif Rustad som programleder
* *Stjernebilder*
* ''Show i Store Studio''
* ''Sommerfuglen''
* *[[Den lette timen]]*
* *[[Det ligger i luften]]*

## Fjernsynsprogrammer
* *[[Startskuddet går]]* i 1960
* *[[Slagerparaden]] for [[Nordvisjonen]]* 1960–1961
* *[[That’s Entertainment (TV-program)|That's Entertainment]]* 1966
* *[[Bedside Story]]* 1970
* *[[Sing Sala Bim]]* 1974
* *Postkort*
* *[[Billedbrev fra Norge]]*

## Priser
* Leonardstatuetten 1995
* Amandaprisen ærespris 1989

## Referanser


## Eksterne lenker
*
South Texas kjernekraftverk

**South Texas kjernekraftverk**, også kjent som ***South Texas Project (STP)*** er et kjernekraftverk som produserer elektrisk kraft utenfor byen Bay City ved bredden av Mexicogulfen i delstaten Texas i det sørlige USA. Det ble bygget og godkjent for igangsetting i perioden fra 1971 til 1988. Installert maksimal effekt er 2&nbsp;560 MW, og årsproduksjonen i 2006 var på om lag 22,2 TWh elektrisk kraft.

Anlegget eies av NRG South Texas LP. Det har i alt to reaktorer som er i operativ drift, hver med maksimalt ca. 1&nbsp;280 MW effekt. Etter dagens konsesjoner skal reaktorenes produksjon opphøre i hnhv 2027 og 2028. Det eksisterer planer for bygging av ytterligere to reaktorer.

## Referanser


## Eksterne lenker
* 
* EIA – faktaark om kjernekraftverket.
Kringkastingsselskapet

**Kringkastingsselskapet A/S** var et privat, norsk radioselskap som ble etablert med faste radiosendinger 29. april 1925 i Oslo og var en forløper til det som senere skulle bli Norsk rikskringkasting (NRK). Selskapet startet imidlertid testsendinger allerede 15. desember 1924, og siden faste prøvesendinger i februar 1925, da Handelsdepartementet ga selskapet konsesjon til å kringkaste. Konsesjonen gjaldt først i en radius på 150 kilometer rundt Oslo. De neste årene fikk Kringkastingsselskapet tillatelse til å sende i en rekke norske byer. Men i 1933 ble kringkasting i Norge nasjonalisert, og selskapet ble innlemmet i den nydannede statlige kringkasteren NRK. Et av radiokanalens kjente programmer var *[[Lørdagsbarnetimen]]*, som startet opp 20. desember 1924.

## Om selskapet
Kringkastingsselskapet holdt til i Brødrene Hals Pianofabrik i Stortingsgata 24–26 i Oslo. Per Mathias Jespersen var ansatt som disponent, mens Gunnar Nygård var fullmektig i kontrollen.

Utover i 1920-årene etablerte Kringkastingsselskapet kontorer i andre norske byer. Selskapet fikk konsesjoner for sending i Hamar, Fredrikstad, Rjukan, Porsgrunn og Notodden allerede i 1926, utvidet til Ålesund 1927, videre til Stavanger, Trondheim og Kristiansand (under Julius Hougen og Olaf Benneche) i 1930, samt Bodø i 1931.

I 1933 nasjonaliserte og monopoliserte den norske stat all radiokringkasting i landet, og Kringkastingsselskapet ble innlemmet i den nye, statlige allmennkringkasteren Norsk rikskringkasting. Lokalene i Stortingsgata 24–26 var i bruk frem til etter andre verdenskrig, da NRK flyttet til nye lokaler på Marienlyst i Oslo.

## Referanser


## Se også
* Radiohistorie

## Eksterne lenker
*
Blinkfestivalen

**Blinkfestivalen** er en festival som har blitt arrangert i Sandnes siden 2006. Det er konkurranser i skiskyting og langrenn som foregår på rulleski der verdenseliten i begge grener deltar. Samtidig blir det også konkurrert i aldersbestemte klasser. I 2008 hadde festivalen 40 000 tilskuere. Det er Axelar, Norges Skiforbund, Norges Skiskytterforbund, og Sandnes kommune som arrangerer festivalen.

## Vinnere 2009
### Skyteduell
**Kvinner** : Jori Mørkve
**Menn**     :Simon Schemp

### Skiskyting jaktstart
**Kvinner**: Simone Hauswald
**Menn**: Simon Eder

### Skiskyting sprint
**Kvinner**: Marie Dorin
**Menn**:  Michael Rösch 

### Langrenn
### 10 km fristil kvinner, 15 km fristil menn
**Kvinner**: Marit Bjørgen
**Menn**: Øystein Pettersen

### Langrenn sprint
**Kvinner**: Marit Bjørgen
**Menn**: Josef Wenzl 

## Se også
*Blinkfestivalen 2020
*Blinkfestivalen 2019
*Blinkfestivalen 2018

## Eksterne lenker
* 
* Resultater 
* Resultater 2020
Ongul

**Ongul** er den største øya i øygruppen Flatvær i Antarktis. Øya er 2,4 kilometer lang og ligger på østsiden av innløpet til Lützow-Holmbukta ved Kronprins Olav Kyst i Dronning Maud Land.

Øya ble kartlagt av norske kartografer basert på flyfotografier tatt under en av Lars Christensens ekspedisjoner i 1936–37. Øya fikk navn etter dens fiskekrokform («ongul»), men i 1957 avdekket en japansk forskningsekspedisjon at den ene delen er en separat øy, Øst-Ongul, der Japans helårsbemannede forskningsstasjon Syowa er etablert.

## Referanser


## Eksterne lenker
*
Great Wall forskningsstasjon

**Great Wall-stasjonen** (tradisjonell kinesisk: 長城站, forenklet kinesisk: 长城站, Hanyu Pinyin: *Chángchéng Zhàn*) er den første antarktiske forskningsstasjonen til Folkerepublikken Kina. Den åpnet 20. februar 1985 og ligger på King George Island i øygruppen Sør-Shetlandsøyene, 2,5 kilometer fra den chilenske stasjonen Eduardo Frei.

Stasjonen er etablert 10 meter over havet på isfritt fjell. De ti bygningene har et samlet areal på 2&nbsp;643 kvadratmeter. Overnattingskapasiteten er 40 personer om sommeren og 14 om vinteren.

To installasjoner ved stasjonen er oppført på lista over historiske steder og kulturminner i Antarktis: en steinstøtte reist for å markere åpningen av stasjonen i 1985 og den første bygningen ved stasjonen.

## Referanser
Halgeir Schiager

**Halgeir Schiager** (født 1955) er en norsk organist.

Han studerte på  Norges musikkhøgskole med Magne Elvestrand og tok organisteksamen i 1979. Deretter studerte han i München og Strasbourg under  Franz Lehrndorfer og Daniel Roth. Hans debut kom i 1985 i Oslo Konserthus med musikk av Bach og Max Reger. Han har vært mye opptatt av den tsjekkiske komponisten Petr Eben og Dresden-komponisten Gustav Merkel.

I 2008 tok han doktorgraden ved Norge Musikkhøgskole  for arbeidet med Gustav Merkel. Han ledet Oslo orgelfestival 2018-2024. 

Schiager har vært organist i Grefsen kirke, er bosatt i Langhus i Nordre Follo kommune og er nå organist i Sofienberg kirke. 

## Stipend
* Fond for utøvende kunstnere utdannings-stipend i 1984 ga kr 12 000
* Statens kunstnerstipend 1987 innen kategorien *reiser* ga kr 15 000
* Musikkritikerprisen 2001 for arbeidet med Petr Eben

## Utgivelser
* *[[Gå varsomt min sjel (CD)|Gå varsomt min sjel]]* (Hemera, 1996).  Musikk av Leif Solberg spilt i Haderslev kirke.
* *Vision* (Aurora, 1999).  Musikk av Kjell Mørk Karlsen
* *Eben organ music* (vol. 1-5).  Engelske Hyperion forlag.

## Referanser
Lindqvist

**Lindqvist** kan vise til:
*Cecilia Lindqvist (1932–2021), svensk sinolog, forfatter og fotograf
*Erik Lindqvist (1886–1934), svensk seiler
*Herman Lindqvist (født 1943), svensk forfatter, journalist og populærhistoriker
*Inge Lindqvist (født 1935), svensk skihopper
*John Ajvide Lindqvist (født 1968), svensk forfatter
*Mikael Lindqvist (født 1974), norsk musiker
*Sven Lindqvist (1903–1987), svensk fotballspiller
Jacques Raverat

**Jacques Pierre Raverat** (født 1885, død 1925) var en fransk maler.

Han giftet seg med den engelske maleren Gwen Darwin i 1911, hun var datter av George Darwin og barnebarnet til Charles Darwin. Sammen fikk de to døtre – Sophie (1919–2011), som giftet seg med Cambridgelæreren Mark Pryor, og Elisabeth (1916–2014), som giftet seg med den norske politikeren Edvard Hambro. 

Raverat ble etter hvert rammet av multippel sklerose.

I 2004 utga hans barnebarn William Pryor all korrespondanse mellom Raverat, hans kone og Virginia Woolf, under navnet *Virginia Woolf and the Raverats*.
## Referanser
Longmen kjernekraftverk

**Longmen kjernekraftverk** (tidligere kjent som **Gongliao kjernekraftverk** eller **Fjerde kjernekraftverk**, tradisjonell kinesisk: 核四; pīnyīn: Hésì; taiwansk: *Hu̍t-sù* eller *He̍k-sù*) er et uferdig kjernekraftverk ærheten av den vesle byen Gongliao i Taiwan. Anlegget skulle bli Taiwans fjerde kjernekraftverk, og bestå av to operative reaktorer som hver skulle hatt maksimal effekt på 1 350 MW. 

Byggingen av kraftverket begynte i 1997, men har blitt forsinket som følge av politisk strid. I 2000 var avgjørelsen om å stoppe utbyggingen en medvirkende faktor til at Tang Fei, Taiwans øverste leder, gikk av. Siden den tid har byggingen fortsatt i rolig tempo, og i 2007 tenkte man seg en ferdiggjørelse av første reaktor i juli 2009 og andre reaktor et år senere. I 2014 ble byggingen stoppet. Det ble foretatt en folkeavstemning i 2021 om man skulle starte byggingen igjen, men denne fikk 53% stemmer mot restarting av byggingen. Dette har redusert sjansen for at kraftverket noen gang blir ferdigstilt.

## Eksterne lenker
* ROC AECs nettside – informasjon , mars 2007.
* Tillegsfinansiering for prosjektet, august 2006.
* Oppsummering av reaktorenes virkemåte og operasjon, april 2005.
* Tang Feis avskjed .
* Spesifikasjoner ved anlegget.
* Tidslinje fra en anti-kjernekraft side.
* Kort beskrivelse.
* Detaljert beskrivelse.
* Kvinner i atom-Taiwan.
Nordiskrekordhistorikk på 50 m brystsvømming

Oversikt over utviklingen av nordiske rekorder på 50 m brystsvømming (svømming) for både langbane (50 meter) og kortbane (25 meter).

## Langbane
### Herrer

### Damer

## Kortbane
### Herrer

### Damer

## Eksterne lenker
* Dansk svømmeunion
* Norges svømmeforbund

## Andre nordiske rekorder
Tarifa

**Tarifa** er en by i Andalucía i det sørlige Spania. Det er den sørligste byen på det kontinentale Europa og ligger ved Gibraltarstredet. Spanias og Europas sørligste fastlandspunkt, Punta de Tarifa, ligger innenfor grensene til bykommunen. 

På grunn av sterke vinder er byen veldig populær blant surfere og kitere. Når vinden kommer fra Atlanterhavet er den sterkere enn vinden fra Middelhavet, men den bringer også med seg mer bølger. På grunn av vindforholdene er det også mange vindturbiner i området.

Byen er oppkalt etter den muslimske kommandøren Tarif Ibn Malik.

## Historiske hendelser og personer fra Tarifa
Under invasjonen av maurerne i 1296 beskyttet Alonso Pérez de Guzmán området Tarifa ligger i på vegne av kongen i Sancho IV de León y Castilla. Da maurerne truet med å drepe sønnen hans, som de hadde tatt til fange, kastet han en dolk til dem som en beskjed om at sønnen hans ikke skulle bli brukt mot landet sitt. Maurerne mislyktes med angrepet, men erobret området ti år senere.

## Referanser


## Eksterne lenker
*
Chin Shan kjernekraftverk

**Chin Shan kjernekraftverk** er et kjernekraftverk som produserer elektrisk kraft i Taiwan. Anlegget ligger ved kysten i bydistriktet Jinshan i kommunen Taipei helt nord i landet, og er landets første kjernekraftverk i kommersiell drift. Byggingsprosjektet startet i 1969, og den første av anleggets to reaktorer ble satt i operativ drift i slutten av 1978. Året senere var anlegget åpnet for fullt, og i dag produserer de to reaktorene tilsammen om lag 1 272 MW. Noen mindre ulykker har funnet sted ved anlegget siden dets igangsetting. 

## Eksterne lenker
* Chin Shan kjernekraftverk
* Ulykke i Chin Shan
* ODL om kjernekraftverket
Fort Zeelandia

**Fort Zeelandia** kan vise til et av følgende tre fort:
*Fort Zeelandia (Formosa); et fort på Formosa (Taiwan)
*Fort Zeelandia (Guyana); et tidligere fort (nå en ruin) på Forteiland i elven Essequibo  i Guyana.
*Fort Zeelandia (Surinam); et fort i Surinam
Tsing Ma-broen

**Tsing Ma-broen** (kinesisk: 青馬大橋; pinyin: *Qīngmǎ Dàqiáo*) er en hengebro i Hongkong i Folkerepublikken Kina. Den var i 2009 den syvende lengste hengebro i verden. Den er oppkalt etter øyene Tsing Yi og Ma Wan. Broen har to dekk; øverst for biltrafikk (seks kjørebaner i bredden) og nede for tog (to spor) – samt en to spors passasje for bilene under sterk vind. 

Hovedspennvidden er på 1377 meter. Intet annet brospenn med jernbanespor er så langt. Broen er  41 meter.

Tsing Ma-broen er del av Lantau Link, som knytter Hongkong til Chek Lap Kok, der  lufthavnen Hongkong Chek Lap Kok befinner seg.
McLaren F1 LM

**McLaren F1 LM** (LM: Le Mans) er en sportsbilorientert utgave av superbilen McLaren F1 og er produsert av fabrikanten med samme navn. Bilen er basert på McLaren F1 GTR og har modifikasjoner for å kunne være legalisert for privat bruk på offentlige veinett. Motoren er for øvrig den samme som i GTR. I 1995 vant McLaren F1 GTR-serien det kjente 24-timersløpet på Le Mans, og i den forbindelse ble de første fem bilene i LM-serien bygget til ære for seieren i løpet.

## Referanser
Fort Zeelandia (Surinam)

**Fort Zeelandia** er et tidligere nederlandsk fort i Paramaribo, Surinams hovedstad. Fortet ligger ved bredden av elven Surinam. I 2004 ble fortet et museum. 

Fortet ble opprettet for å beskytte en handelspost i begynnelsen av det 17. århundre. Handelsposten ble stiftet ved landsbyen Parmirbo (senere Paramaribo) av nederlendere. I 1651 ble fortet erobret av engelskmenn og oppkalt etter Lord Willoughby, *Fort Willoughby*. En styrke zeelandere, under ledelse av Abraham Crijnssen gjenerobret fortet og handelsposten i 1667, og oppkalte det etter området de kom fra, *Fort Zeelandia*, mens handelsposten fikk navnet *Nieuw Middelburg* etter byen Middelburg. Dette navnet ble aldri utbredt, den lokale befolkningen i landet kalte stedet ganske enkelt *foto* (fort). Fort Zeelandia ble etterhvert utvidet med fem bastioner, og etter at franskmennene hadde angrepet en del av plantasjene rundt fortet med hell i 1712 ble et nytt fort bygget på den andre siden av elven i Commewijne. Dette fikk navnet Fort Nieuw-Amsterdam, og overtok fort Zeelandias rolle, Zeelandia ble brukt til kaserne og senere fengsel.

I 1967 ble fortet restaurert og Surinaams Museum flyttet inn. Femten år senere, i april 1982 flyttet militærregimet rundt Desi Bouterse inn i fortet og gjorde det til *Nationaal Hoofdkwartier* (nasjonalt hovedkvarter) for regimet. Fra da av ble det brukt til å fengsle motstandere av Bouterses regime. Blant fangene her var Surendre Rambocus og hans medarbeider Jiwansingh Sheombar som ble satt inn etter det mislykte motkuppet 11. mars 1982. 8. desember samme år ble femten av motstanderne mot Bouterse-regimet drept på den åpne plassen midt i fortet, hendelsen er i nederlandske og surinamske media kjent som *de Decembermoorden* – Desemberdrapene. 

Surinaams Museum flyttet inn i fortet igjen i 1995.

## Litteratur
* C.F.A. Bruijning, J. Voorhoeve (red.): *Encyclopedie van Suriname*. Amsterdam en Brussel 1977, pag, 683, B.V. Uitgeversmaatschappij Argus Elsevier, ISBN 9010018423
* Jos Fontaine: *Zeelandia. De geschiedenis van een fort*. Zutphen 1972, De Walburg Pers, ISBN 906011-441-8

## Referanser


## Eksterne lenker
*
Wadih Saadeh

**Wadih Sa'adeh** (arabisk: وديع سعادة) (født 6. juli 1948 i Libanon) er en libanesisk-australsk poet og journalist. 
Han har arbeidet som journalist i Beirut, London, Paris og Oslo før han flyttet til Australia i 1988. Han begynte å jobbe som Managing Editor i *Annahar*, en libanesisk avis som blir publisert i Sydney.

Han har utgitt 12 poesibøker på arabisk, og flere har blitt oversatt til engelsk, tysk, fransk, spansk og andre språk. 
Han har deltatt i mange poesifestivaler i Norge og internasjonalt, som for eksempel i Kholn, Berlin og Lodeve. 
Wadih Sa'adeh anses av kritikere til å ha en særegen stemme innen moderne arabisk poesi. 

## Referanser


## Eksterne lenker
* Wadih Saadeh's Poetry https://www.facebook.com/groups/718202924938784/
*https://web.archive.org/web/20170114001927/http://wadihsaadeh.awardspace.us/
* Dikt oversatt til fransk
* Dikt oversatt til tysk 
* Dikt oversatt til spansk
* Books of Poetry https://www.facebook.com/groups/186944114771279/
*  Instrumental inspirert av et Wadih Sa'adeh dikt
* Utdrag fra "A Secret Sky", av Michael Mahadeen http://www.youtube.com/watch?v=rChDxyb8gAc
Kuosheng kjernekraftverk

**Kuosheng kjernekraftverk** er et kjernekraftverk som produserer elektrisk kraft i Taiwan. Det ligger ved kysten i kommunen Wanli, helt nord i landet. Anlegget er Taiwans andre kjernekraftverk i kommersiell drift. Byggingen av kraftverket begynte i 1972, og den første av anleggets i alt to reaktorer ble satt i drift i slutten av 1981. Den andre reaktoren åpnet i 1983. De to reaktorene har tilsammen en maksimal effekt på om lag 2&nbsp;004 MW. I 2007 var årsproduksjonen 14&nbsp;136 GWt.

## Eksterne lenker
* Kart over anlegget
* ODL om kjernekraftverket
* Spesifikasjoner for reaktorene
FA-cupen 1972/73

**FA-cupen 1972/73** var den 92. sesongen av den engelske FA-cupen. Andredivisjonslaget Sunderland slo Leeds United 1&ndash;0 i finalen etter mål av Ian Porterfield.

## Tredje runde

  	

## Fjerde runde

## Femte runde

## Kvartfinaler

## Semifinaler

----

## Finale

## Referanser
Kelly Rowland

**Kelendria Trene Rowland** (født 1981) er en amerikansk R&B-sanger, låtskriver, TV-vert og skuespiller. Hun hadde sin oppvekst i Houston i Texas. Rowland ble kjent på slutten av 1990-tallet som en av originalmedlemmene i gruppa Destiny's Child som har solgt mer enn 60 millioner plater på verdensbasis.

Rowland har også samarbeidet med rapperen Nelly og gitt ut singelen «Dilemma», som ble en hit i flere land. Hun ga ut sitt debutalbum som soloartist,   *Simply Deep*, i 2002. Etter at Destiny's Child ble formelt oppløst i 2005, ga hun ut sitt andre soloalbum, *Ms Kelly*, i 2007.

## Referanser


## Eksterne lenker
* 
* 
* 
*
Mike Sturgis

**Michael Sturgis** er en amerikansk trommeslager.

Sturgis gikk på University of Miami fra 1982 til 1986, hvor han utdannet seg innen musikk. Etter dette var han konsertmusiker for a-ha på bandets første turne i 1986-1987. Han var også studiomusiker på a-ha sitt andre studioalbum *[[Scoundrel Days]]*, fra 1986.

Sturgis er nå leder for slagverks-studiene ved The Academy of Contemporary Music i Guildford, Surrey, England. Han er gift og har to barn.

## Band
*a-ha (1986 – 1987) (studiomusiker, konsertmusiker)
*21 Guns (1992 – 2000)
*The Untouchables (1992 – 1995) 
*Psycho Motel (1995 – 1999)
*Wishbone Ash (1995 – 1997) 
*Asia (1994 – 2001)

## Eksterne lenker
*
Alf Hartmann

**Alf Hartmann** (født 25. september 1915 i Asker, død 21. mars 2004) var en norsk journalist og tekstforfatter.

Hartmann var fra Hvalstad ved Asker, og ble cand.philol. i 1941. Bortsett fra noen sesonger i *[[Morgenbladet]]* 1950-1952 i London, og *[[Dagbladet]]* 1952-1956 i Paris, var han i *[[Verdens Gang]]* fra 1945, der han skrev over ti tusen petiter signert *Scorpio*. 

Han skrev revytekster siden 1930, blant annet for Arvid Nilssen, som han selv oppdaget i en lokal revy i 1934. Senere skrev han for Jens Book-Jenssen, Lalla Carlsen, Per Aabel og Leif Juster, artister ved Chat Noir (1946–50, 1955–) og Edderkoppen.  Hartmann skrev dramaturgien til *I offisielle kretser* fremført ved Det nye teater i 1954.
## Familie
Han var sønn av skolebestyrer Johannes Marius Hartmann (1869–1946) og Astrid Magnus (1884–1967). Broren Christian Hartmann (1910–85) ble komponist. I 1941 giftet Alf seg med Berit Jensen.

## Premier
* Leif Justers ærespris i 1982
* Statens stipend til eldre fortjente kunstnere i 1998, kroner 20 000
__NOTOC__
## Utgivelser
* 
*
## Referanser


## Eksterne lenker
*
Magne Elvestrand

**Magne Elvestrand**
(født 17. februar 1914 i Østre Gausdal, død 31. juli 1991 i Tyskland) var en norsk pianist, cembalist mest kjent som organist.

Faren var organist i Østre Gausdal kirke og Follebu kirke og lot Magne spille der i 1927. Han studerte orgel med Arild Sandvold, og Gustav Fr. Lange og Per Steenberg var hans lærere i teori, harmonilære og kontrapunkt. Bare 18 år gammel ble han konstituert domorganist i Vår Frelsers kirke under Eyvind Alnæs' sykdom og etter dennes død fram til Arild Sandvold tiltrådte domorganiststillingen sommeren 1933 etter å ha fått innvilget et halvt års permisjon for å gjøre seg kjent med domkirkens 100 stemmers Walcker-orgel. Ved 200-årsmarkeringen for Bachs død i 1950 spilte Elvestrand alle Bachs orgelverk verk i Grefsen kirke der han var organist 1940-67. Han debuterte som pianist i 1956. Sin første helaftens cembalokonsert ga han i København i 1962. Han var organist i Trefoldighetskirken 1967-84. Som pedagog virket han ved Musikkonservatoriet i Oslo 1942-54 og 1966-73, som amanuensis ved Norges musikkhøgskole 1973-84 og ved Huseby offentlige skole for blinde 1952-75. Han ble pensjonist i 1981. Elvestrands soloplate ble nominert til Spellemannprisen 1977 i kategorien klassisk/samtidsmusikk. Grex Vocalis vant imidlertid.

## Referanser
Braidwood kjernekraftverk

**Braidwood kjernekraftverk** er et kjernekraftverk som produserer elektrisk kraft i Will County like sør for Chicago, i delstaten Illinois i det sentrale USA. Dets reaktorer ble godkjent for igangsetting i henholdsvis juli 1988 og oktober 1988. Installert maksimal effekt er 2&nbsp;330MW. Årsproduksjonen i 2007 var på om lag 19,66 TWh elektrisk kraft.

Anlegget eies av  *Exelon Corporation*. Det har i alt to reaktorer som er i operativ drift, hver med maksimalt ca. 1&nbsp;125 MW effekt. Nettoproduksjonen ved anlegget er normalt bare 2&nbsp;242 MW, altså litt under den totale kapasiteten. Etter dagens konsesjoner skal reaktorenes produksjon opphøre i hnhv 2026 og 2027. 

## Referanser


## Eksterne lenker
* 
* Exelon Corporation – faktaark om Braidwood-anlegget.
Gardevoir

**Gardevoir** er en fiktiv figur i pokémonserien. Gardevoir blei først introdusert i 3. generasjon, og er av typen telepatisk. Gardevoir utvikler seg fra Kirlia, som utvikler seg fra Ralts.

I grunntrekka kan Gardevoir minne noe om et menneske. På hodet har Gardevoir en stor grønn ting som går ned mellom øya på forsida av hodet, og strekker seg heilt bak til det som kan minne om skuldra. Ut fra disse punkta har den to grønne utvekster, som kan se ut som armer. På brystet har den noe som kan se ut som et rødt flak som har spidda den. Resten av kroppen er hvit, og går bakover. Den har også noe grønt der.

Gardevoir kan si inn i framtida. Viss den føler fare for treneren vil den risikere livet for å beskytte treneren. Styrken dens er på sitt største når den gjør dette. Gardevoir har evnen til å skape små sorte hull ved å bruke telepatiske krefter.

## Eksterne lenker
* Gardevoir på Pokémon Wiki
Sequoyah kjernekraftverk

**Sequoyah kjernekraftverk** er et kjernekraftverk som produserer elektrisk kraft ved Chickamauga Lake på Tennessee River, i Hamilton County 35 km nord for Chattanooga, i delstaten Tennessee i det sørøstlige USA. Dets reaktorer ble godkjent for igangsetting i hnhv 1981 og 1982. Installert maksimal effekt er 2&nbsp;274 MW. Årsproduksjonen i 2007 var på om lag 18,65 TWh elektrisk kraft.

Anlegget eies av  *[[Tennessee Valley Authority]]*. Det har i alt to reaktorer som er i operativ drift, hver med maksimalt ca. 1&nbsp;130 MW effekt. Etter dagens konsesjoner skal reaktorenes produksjon opphøre i hnhv 2020 og 2021. 

## Referanser


## Eksterne lenker
*
Limerick kjernekraftverk

**Limerick kjernekraftverk** er et kjernekraftverk som produserer elektrisk kraft ved  Schuylkill River, i Montgomery County nordvest for Philadelphia, i delstaten Pennsylvania i det østlige USA. Dets reaktorer ble godkjent for igangsetting i hhv 1986 og 1990. Installert maksimal effekt er 2&nbsp;268 MW. Årsproduksjonen i 2007 var om lag 19,05 TWh elektrisk kraft.

Anlegget eies av *Exelon Corporation*. Det har i alt to reaktorer som er i operativ drift, hver med maksimalt 1&nbsp;134 MW effekt. Etter dagens konsesjoner skal reaktorenes produksjon opphøre i hhv 2024 og 2029. 

## Referanser


## Eksterne lenker
* 
* EIA – «Limerick Nuclear Generating Station, Pennsylvania».
Stiftelsen forskningsfondet kreft hos hund

**Stiftelsen forskningsfondet kreft hos hund** har som formål å fremme forskning på kreft hos hund 
for å bidra til å redusere kreftsykeligheten hos hunder og dermed øke livskvalitet og livslengde.

## Historikk
Stiftelsen ble opprettet i 1997, i samarbeid mellom Norges veterinærhøgskole (NVH), Norsk Kennel Klub (NKK), Smådyrpraktiserende veterinærers forening (SVF), Veterinærinstituttet (VI) og Veterinærmedisinsk Oppdragssenter AS (VESO).

## Organisasjon
Stiftelsens styre består av fire medlemmer, som oppnevnes av de grunnleggende organisasjonene (se over). Forskningsfondet tar imot økonomiske bidrag, hovedsakelig i form av donasjoner fra privatpersoner, og deler ut midler til forskningsformål en gang i året.

## Eksterne lenker
* Forskningsfondet kreft hos hund
* Kreftgruppen ved Norges veterinærhøgskole